Гледзячы на басэтлю, якая ўразіла мяне, на касцюм з мястэчка Івацэвічы Брэсцкай вобласці, што выстаўлены побач, жыва ўявіла: вясновае сонейка, якое абуджае зямлю і ўсё вакол, вясёлы жыццесцвярджальны карагод на плошчы пасярод вёскі. А крыху ўбаку абавязкова групу відавочна не мясцовых дзяўчат, якія з цікаўнасцю паглядаюць на ўрачыстасць. Як здагадалася, што не мясцовых? Па адзежцы!